A Ai tekitekivu ni dauniveiqaravi:
· Jisu na kena ivakaraitaki
· Na cava na kedrau I sema na yalololoma ni Kalou kei na lomasoli? (2 Koro. 8:1-2)
· Kalou e lomana na soqosoqo lotu e Masitonia, ka “sa uasivi cake kina na nodra lomasoli” (2 Koronica 8:2). Ia sai koya oqo na yalololoma I Jsu ki vei ira ka vaka talega kina vei keda: Ni sa vutuniyau ia sa yaco me dravudravua (2 Koro. 8:9): E biuti lomalagi mai me mai bula e vuravura: E biuta mai na I tutu vaka Tui ka mai cakacaka vakamatai: E biuti lomalagi mai ka mai bula maliwai ira na kena meca: Vakaisosomitaka na I sala vaka tui kei na I sala wa vakavotona: 
· E cakava oqo ena vuku ga ni nona lomani keda! (Joni 15:13; Efeso 5:2; Kalatia 2:20; 1 Joni 3:
· Na isau ni loloma erawati
· Dikeva mada na nodra sauma na loloma mai Masitonia:
(1) Era rawata na loloma nei Jisu (2 Koronica 8:9)
(2) Era soli ira ki vei Jisu (2 Koronica 8:5)
(3) Era kerea na kalougata ni vukei ira na wekadra (2 Koro. 8:4)
(4) Era dravudravua ia era solika vakalevu sara (2 Koronica 8:2-3)
· Na cava e vakatavulica vei keda qo?
(1) Vakavinavinaka vua na Kalou ena vuku ni nona I solisoli (2 Koro. 9:15) Jisu e solia vei keda na ka kece. Na noda vakavinavinaka e laurai ena noda me soli keda vakaoti vua.
(2) Gadreva me wasea na kalougata mai vua na Kalou (2 Kor. 9:11a) Solia na loloma eda rawata taumada mai vua na Kalou.
(3) Na loloma dina (2 Koronica 8:24). Yalovinaka, nai vakadinadina ni tiko e lomada na loloma
· Tuvatuva matau
· Na inaki nei Paula me kumuna na I solisoli mai na veisoqosoqo lotu e Masitonia kei Akaia (n yasana ka tiko kina o Koronica) me vukei kina na lotu e Jerusalemi (Roma 15:26).
· Ni vakaraitaka taumada na I naki oqo e Kolosa, era marautaka ni ciqoma, dina ga ni sega sara ni dua na I tuvatuva tudei e sa sa koto rawa ena gauna ko ya. (2 Koro. 9:1-2). Ia, ko ira na lewe ni lotu yadua sa nakita e lomadra na levu ni ka me ra solia (2 Koro. 9:7a).
· Ni tuvai na solika, na vuvale yadua me ra cakacakataka na veika era rawata ka vakatulewa kina, salavata kei na nodra rawa ka vakailavo.
· E dua tale na ka e vakarota ko Paula, me ra kakua ni wawa me qai solia vakadua na ka kece ena dua ga na gauna, ia me ra vakara -utaka ena veimacawa me yacova ni ra rawata na veika era yalataka(1 Koro. 16:2). Qo ena rawa kina ni kumuni ena marau ni sa yaco yani ko Paula (2 Koro. 9:3-5).
· Na kena ivalavala matau
· Me vakayaloqaqataki ira ena nodra yalovinaka, e tukuni ira mai Masitonia ko Paula ki vei ira mai Koronica. Ena vei soqosoqo lotu ko ya, era vakaraitaka na I vakarau vinaka ko ira na lewena ena nodra I solisoli, ni ra solia…
(1) Ena reki (2 Koro. 8:2a). Era marautaka ni rawa me ra soli ka
(2) Ena lomasoli (2 Koro. 8:2b). E sega ni vakatatao na nodra dravudravua
(3) Ni sa yalodra kina (2 Koro. 8:3). Era solia ni sa yalodra kina ka segai ka segai ena levu ni rawa ka
(4) Okata me nodra kalougata (2 Koro. 8:4). Vakaraitaka kina na nodra lomana na Kalou kei na I soqosoqo lotu
(5) Cakacaka ni sorosorovaki (2 Koro. 8:5). Sorovaki vua na Kalou ka yaco kina me sorovaki talega vua na wekana
B Na vua ni dauniveiqaravi:
· Na duavata ena loma ni soqosoqo lotu
· E yaco e so tale na ka vinaka ena isolisoli ka kau ki Jerusalemi (2 Koro. 9:12).
· Erau semati vata na Jiu kei na matanitu tani  ena veivuke kei na yalovinaka (Roma 15:26-27). E rawati vakavinaka inaki nei Paula ena gaunisala oqo: duavata ena loma ni soqosoqo lotu
·  E dua tale na lesoni talei eda vulica mai na kena vakarautaki na isolisoli oqo ai koya: ni ka kece e dodonu me vakamuria na kena gaunisala dodonu, ka me vakamuria na kena ivakarau e virikotori tu.
· O Paula e digitaki Taito me vakaraica na kena kumuni, ka digitaki ira na veiwekani na lotu me ra veivuke ena cakacaka (2 Koro. 8:16-24). E sega ni dua tale na sala matau cake ena kena kumuni ka vakau ki Jerusalemi.
